ทิงลิช - วิกิพีเดีย

# ทิงลิช

### จากวิกิพีเดีย สารานุกรมเสรี

ตัวอย่างของ ทิงลิช จะเห็นได้ว่าใช้ภาษาอังกฤษกำกับ แต่ใช้ไวยกรณ์ในรูปแบบภาษาไทย

ทิงลิช (Tinglish) (ในบางครั้งจะเจอคำว่า Thenglish หรือ Thailish) คือรูปแบบภาษาอังกฤษที่เปลี่ยนแปลงเนื่องจากผู้ใช้ภาษาไทย เป็นภาษาแม่ใช้ภาษาเดิมอ้างอิงถึงการใช้ภาษาอังกฤษ เช่นเดียวกับ อิงริช (Engrish) และ สแปงลิช (Spanglish) การเปลี่ยนแปลงที่เห็นได้แก่ การใช้คำศัพท์ หน้าที่ของคำ และไวยากรณ์ภาษา

## [แก้] ตัวอย่างที่มีการใช้ทิงลิช

- เปิด/ปิด ไฟ - to turn on/off the light ใช้เป็น to open/close the light
- ล้างรูป - to develop the film ใช้เป็น to wash the film
- เหมือนเดิม - same ใช้เป็น same same
- ทำตัวสบายๆ - chill ใช้เป็น chill chill (ชิลชิล หรือ ชิวชิว)
- ฉันกำลังสนใจฟุตบอล - I am interested in football. ใช้เป็น I am intersting in football.
- ฉันชอบคุณมาก - I really like you. ใช้เป็น I very like you.
- ฉันเคยไปภูเก็ต - I went to Phuket. หรือ I have been to Phuket before. ใช้เป็น I used to go to Phuket. หรือ I go to Phuket already.

### [แก้] การเพิ่มส่วนของคำ

เพิ่มในส่วนหน้าของคำ

- คำว่า คุณ (ใช้ khun แทนคำว่า mister, miss หรือ mrs.) เช่น Khun Somchai will have a meeting on Friday.

เพิ่มในส่วนท้ายของประโยค

- คำว่า ครับ และ ค่ะ เพื่อเพิ่มความสุภาพให้ประโยค ตัวอย่างเช่น Hello kha.
- ภาษาพูด คำว่า ละ นะ จ๊ะ สำหรับการแนะนำ และลดความเป็นทางการ เช่นคำว่า Why don't you ask her la? หรือ I'm going to have dinner now, how about you la? หรือ Hello ja.

## [แก้] การออกเสียง

เนื่องจากเสียงในภาษาอังกฤษส่วนหนึ่ง ไม่มีเสียงในภาษาไทยที่ตรงกัน ทำให้มีการผู้ใช้ที่ใช้ภาษาไทยเป็นภาษาแม่ ปรับเปลี่ยนเสียงภาษาอังกฤษเป็นเสียงที่ใกล้เคียง

- การเน้นเสียง (stress) ยกเลิกการเน้นเสียงทั้งหมดและใช้เสียงสามัญ แล้วเน้นเสียงที่คำสุดท้ายของประโยค
- เปลี่ยนเสียง r เป็นเสียง ร.เรือ และเสียง l เป็นเสียง ล.ลิง
- เสียงพยัญชนะเสียงสุดท้ายถูกละตามแม่สะกดของภาษาไทย เช่น เสียง l และ r กลายเป็น แม่กน เช่น บอล อ่านเป็น บอน และเสียง s กลายเป็น แม่กด เช่น is เป็น อี๊ด
- เสียง sh และ ch รวมมาเป็นเสียงเดียวกับเสียง ช.ช้าง
- เสียง g และ z ถูกเปลี่ยนเสียงเช่น dog -> dock, zoo -> sue
- เสียง th เปลี่ยนเป็น ท.ทหาร ต.เต่า และ ด.เด็ก เช่น thin -> tin, through -> true, then -> den
- เสียง h อ่านเป็น เฮช แทนที่เสียงที่ถูกต้อง เอช ตามเสียงของพยัญชนะ

ดึงข้อมูลจาก "http://th.wikipedia.org../../../%E0%B8%97/%E0%B8%B4/%E0%B8%87/%E0%B8%97%E0%B8%B4%E0%B8%87%E0%B8%A5%E0%B8%B4%E0%B8%8A.html".

หมวดหมู่: ภาษาผสม | ภาษาไทย | ภาษาอังกฤษ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Nederlands